थ्री स्टार फाइनलमा
अन्तरले हराउँदै थ्री स्टार क्लब तेस्रो राजर्षिजनक कप फुटबलको फाइनलमा प्रवेश गरेको छ । मंगलबार वाग्मतीको स्वर्गीय सन्तोष श्रेष्ठ स्मृति खेल मैदानमा खेलको सुरुआतदेखि थ्री स्टारले खेलमा पकड जमाएको थियो । पहिलो हाफमा १-० गोलले अघि बढेको थ्री स्टारको मनोबल उच्च बनेको थियो ।
(सर्लाही) — अन्तरले हराउँदै थ्री स्टार क्लब तेस्रो राजर्षिजनक कप फुटबलको फाइनलमा प्रवेश गरेको छ । मंगलबार वाग्मतीको स्वर्गीय सन्तोष श्रेष्ठ स्मृति खेल मैदानमा खेलको सुरुआतदेखि थ्री स्टारले खेलमा पकड जमाएको थियो । पहिलो हाफमा १-० गोलले अघि बढेको थ्री स्टारको मनोबल उच्च बनेको थियो । ३१ औं मिनेटमा सुनील वलको पासलाई सुशील राईले हेड गरेर थ्री स्टारलाई अग्रता दिलाए । खेलको ७६ औं मिनेटमा दिनेश राजवंशीले दोस्रो गोल गरे । पेनाल्टी बक्सभन्दा परबाट गोलका लागि गरेको प्रयास विपक्षी टिमका गोलरक्षकले रोक्न सकेन । २-० ले पछि परेको एपीएफका खेलाडी थ्री स्टारसामु निरीह देखियो । थ्री स्टारले खेलमा पकड जमाइरहँदा गोलका लागि एपीएफका खेलाडीबीचमा तालमेल बन्न सकेन । थ्री स्टारको रक्षापंक्तिले एपीएफलाई गोल गर्ने अवसर दिएन । एपीएफका जुनियर खेलाडी मात्र खेलमा भएकाले थ्री स्टारले जित हासिल गरेको टिमका प्रशिक्षक मेघराज केसीले बताए । थ्री स्टार चार राष्ट्रिय खेलाडी र दुई विदेशी खेलाडीसहित मैदानमा उत्रेको थियो । उत्कृष्ट प्रदर्शनसहित एक गोल गरेका थ्री स्टारका डिफेन्डर दिनेश राजवंशी म्यान अफ द म्याच भए । उनले १० हजार रुपैयाँ पुरस्कार पाए ।प्रदेश दुईको सर्वाधिक पुरस्कार राशिको नकआउट फुटवल प्रतियोगिताको फाइनल खेल शुक्रबार हुनेछ । बुधबार दोस्रो सेमिफाइनलमा भुटानको पारो फुटबल क्लब र आयोजक वाग्मती नगरपालिकाका टिम खेल्नेछन् । प्रतियोगिताको विजेताले १० लाख र उपविजेताले ५ लाख पाउनेछन् । विद्यागततर्फ उत्कृष्टले जनही २५ हजार रुपैयाँ पुरस्कार पाउनेछन् ।